የኢትዮጵያ አየር መንገድ የአፍሪካ ምርጥ በመባል ተሸለመ
– የኢትዮጵያ አየር መንገድ ለደንበኞቹ ምርጥ አገልግሎት በመስጠቱና ፤ በደንበኞቹ ዘንድም እርካታን በመፍጠሩ የስካይ ትራክስ ዎርልድ ሽልማት ባለቤት ሆነ ።አየር መንገዱ ለሽልማት የበቃው ከአፍሪካ አየር መንገዶች ምርጥ አገልግሎት በመስጠት ቀዳሚ በመሆኑ ነው ። ሽልማቱን ያገኘው ደግሞ በፈረንሳይ ፓሪስ በተካሄደው የአየር መንገዶች ትርኢት መድረክ መሆኑን አየር መንገዱ ለፋና ብሮድካስቲንግ ኮርፖሬት በላከው መልእክት አመልክቷል።ሽልማቱን የተቀበሉት የአየር መንገዱ ዋና ስራ አስፈፃሚ አቶ ተወልደ ገብረማርያም  በደንበኞቻችን ምርጫ ለዚህ ሽልማት በመብቃታችን ደስታ ተስምቶናል ብለዋል ። ሽልማቱም የአየር መንገዱ ባልደረቦች ጠንካራ ስራ ውጤት መሆኑን ነው የጠቀሱት ።አያይዘውም ስካይ ትራክስ በእንዲህ መልኩ ለአየር መንገዱ እውቅና መስጠቱ በቀጣይ ከአሁኑ የላቀ እርካታን ለደንበኞቻችን ለማስገኘት ጠንካራ ተግባር እንድናከናውን የሚያደርገን ነው ብለዋል ።